Document ID: 32013R0142

KOMISIJAS ĪSTENOŠANAS REGULA (ES) Nr. 142/2013
(2013. gada 19. februāris),
ar ko groza Regulu (EK) Nr. 2535/2001 attiecībā uz datiem par piena produktu eksporta sertifikātu izdevējiestādi Jaunzēlandē
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu un 148. panta c) punktu saistībā ar 4. pantu,
tā kā:
(1)
Komisijas 2001. gada 14. decembra Regulas (EK) Nr. 2535/2001, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu importa režīmu un tarifu kvotu atvēršanu (2), XII pielikumā norādītas par iekšējā kontroles režīma (IMA 1) sertifikātu izdošanu atbildīgās iestādes.
(2)
Jaunzēlande ir paziņojusi Komisijai par minētajā pielikumā norādītās izdevējiestādes nosaukuma un atrašanās vietas maiņu no 2013. gada 1. marta. Tādēļ ir nepieciešams atjaunot datus attiecībā uz minētās regulas XII pielikumā norādīto izdevējiestādi Jaunzēlandē.
(3)
Tāpēc attiecīgi būtu jāgroza Regula (EK) Nr. 2535/2001.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2535/2001 XII pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2013. gada 1. marta izdotajiem IMA 1 sertifikātiem.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 19. februārī

Labels: 3
17
18